**LĒMUMS**

2018.gada 16.februārī Ventspilī Nr.20

(protokols Nr. 4 ; 8.§)

Par piemiņas vietas izveidi un pieminekļa

restaurāciju

Ņemot vērā likuma „Par pašvaldībām” 15.panta pirmās daļas 2.punktā noteikto pašvaldības autonomo funkciju gādāt par savas administratīvās teritorijas labiekārtošanu, kas sevī ietver pienākumu veikt ielu, ceļu un laukumu būvniecību, rekonstruēšanu un uzturēšanu, kā arī ielu, laukumu un citu publiskai lietošanai paredzēto teritoriju apgaismošanu, parku, skvēru un zaļo zonu ierīkošanu un uzturēšanu, par godu Latvijas valsts 100 gadu jubilejai, lai godinātu Lāčplēša kara ordeņa kavalierus, nepieciešams izveidot jaunu piemiņas vietu Jūras ielā 36, Ventspilī, uzstādot speciāli apstrādātu akmeni un izbūvējot labiekārtojumu, kā arī, lai pieminētu visus jūrnieku un zvejniekus, kuru kaps ir jūras dzelme, nepieciešams veikt pieminekļa Jūrniekiem un zvejniekiem restaurāciju.

Nolūkā nodrošināt Ventspils pilsētas pašvaldības funkciju kvalitatīvu izpildi, tas ir - administratīvās teritorijas labiekārtošana, kā arī pamatojoties uz likuma „Par pašvaldībām” 15.panta pirmās daļas 2.punktu, 21.panta pirmās daļas 2.punktu un saskaņā ar Ventspils pilsētas domes saistošajiem noteikumiem Nr.2 „Ventspils pilsētas pašvaldības 2018.gada budžets”, pamatojoties uz Ventspils pilsētas domes Pilsētas attīstības komisijas 12.09.2017. ieteikumu, Ventspils pilsētas domes Ekonomikas un budžeta komisijas 07.02.2018. ieteikumu un Finanšu komitejas 09.02.2018. atzinumu,

**Ventspils pilsētas dome**

**nolemj:**

1. Iedalīt Ventspils pilsētas pašvaldības iestādei „Komunālā pārvalde” līdzekļus 7 000 EUR piemiņas vietas Lāčplēša kara ordeņa kavalieriem izveidei Jūras ielā 36, Ventspilī no Ventspils pilsētas pašvaldības 2018.gada pamatbudžeta asignējumu plānotā ieņēmumu pārsvara pār izdevumiem.
2. Iedalīt Ventspils pilsētas pašvaldības iestādei „Komunālā pārvalde” līdzekļus 13 000 EUR pieminekļa Jūrniekiem un zvejniekiem, Ventspilī restaurācijai no Ventspils pilsētas pašvaldības 2018.gada speciālā budžeta – ostas maksu plānotā ieņēmumu pārsvara pār izdevumiem.
3. Ventspils pilsētas pašvaldības iestādei „Komunālā pārvalde” (A.Kausenieks) nodrošināt atbilstošas izmaiņas pašvaldības iestādes „Komunālā pārvalde” 2018.gada budžeta ieņēmumu – izdevumu tāmē.
4. Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.
5. Kontroli par šī lēmuma izpildi uzdot Ventspils pilsētas domes izpilddirektoram (A.Ābele).

Sēdes vadītājs,

#### Domes priekšsēdētāja 1.vietnieks

#### infrastruktūras jautājumos J.Vītoliņš